DA Den Europæiske Unions Tidende C 244/19

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgninger om eksklusiv tilladelse til efterforskning efter flydende eller gasformige kulbrinter, benævnt »Languedoc-tilladelsen« og »Plaines du Languedoc-tilladelsen«)

(EØS-relevant tekst)

(2008/C 244/06)

Ved ansøgning af 19. april 2007, som ændret pr. 16. maj 2008, har virksomheden Languedoc Petroleum Development Ltd med hovedsæde på adressen Wembley Point, 1 Harrow Road, Wembley, Middlesex, HA9 6DE, Det Forenede Kongerige, for et tidsrum af fem år anmodet om eksklusiv tilladelse til efterforskning efter flydende eller gasformige kulbrinter, benævnt »Languedoc-tilladelsen«, på et ca. 2 348 km2 stort areal, som omfatter en del af departementerne Aude og Hérault.

Ved ansøgning af 28. januar 2008 har virksomheden Lundin International SA med hovedsæde på adressen Maclaunay, F-51210 Montmirail, for et tidsrum af fem år anmodet om eksklusiv tilladelse til efterforskning efter flydende eller gasformige kulbrinter, benævnt »Plaines du Languedoc-tilladelsen«, på et areal af samme størrelse som »Languedoc-tilladelsen«.

Perimeteren for disse områder, som omfattes af denne tilladelse udgøres af udsnit af meridianer og breddeparalleller, som mødes i de punkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkt Længde Bredde A 1,30 gr Ø 48,40 gr N B 0,90 gr Ø 48,40 gr N C 0,90 gr Ø 48,30 gr N D 0,60 gr Ø 48,30 gr N E 0,60 gr Ø 48,20 gr N F 0,40 gr Ø 48,20 gr N G 0,40 gr Ø 47,90 gr N

Toppunkt H: Skæringspunktet mellem breddeparallellen 47,90 gr N og Middelhavets kystlinje.

Toppunkt I: Skæringspunktet mellem meridianen 1,30 gr Ø og Middelhavets kystlinje.

Toppunkt H til I: Middelhavets kystlinje.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal overholde de betingelser, som er fastsat ved artikel 4, 5 og 6 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Afgørelse om den oprindelige ansøgning og de konkurrerende ansøgninger vurderes på grundlag af kriterierne for tildeling af udvindingsrettigheder, jf. artikel 6 i det nævnte dekret, og der træffes afgørelse senest den 1. oktober 2009.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i loven om minedrift »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring »travaux miniers, aux travaux de stockage souterrain et à la police des mines et des stockages souterrains« (Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l'écologie, de l'énergie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures), 41 boulevard Vincent Auriol, F-75703 Paris Cedex 13 (tlf. (33) 144 97 23 02, fax (33) 144 97 05 70).

De ovennævnte regler og love findes på internetadressen:

Légifrance http://www.legifrance.gouv.fr

(1) EFT L 164 af 30.6.1994, s. 3.